Úrad Bratislavského samosprávneho kraja
odbor zdravotníctva

starostom a obyvateľom mestských častí Bratislava-  Jarovce, Rusovce, Čunovo

Váš list číslo/zo dňa	Naše číslo	Vybavuje/Linka	Bratislava	
	06733/2018/HF/5	Mgr. Ivana Vanacká, 02/48 264 912
Ivana.vanacka@region-bsk.sk	15.5.2018	

Vec: Poskytovanie bezplatnej zdravotnej starostlivosti vo všeobecnej ambulancii pre deti a dorast  SI Medical, s.r.o.

Bratislavský samosprávny kraj,  odbor  zdravotníctva určil s účinnosťou od 3.5.2018 pre poskytovanie všeobecnej ambulantnej zdravotnej starostlivosti pre deti a dorast (po MUDr. Mariane Krempaskej)  nasledovný zdravotný obvod: 
Bratislava - mestská časť Čunovo: celá obec, 
Bratislava - mestská časť Jarovce: celá obec, 
Bratislava - mestská časť Rusovce: celá obec 
poskytovateľovi  SI Medical, s.r.o., Tematínska 5/A, 851 05 Bratislava.  

Na základe telefonických a emailových podnetov od občanov uvedených mestských časti si dovoľujeme zdôrazniť, že poskytovateľ zdravotnej starostlivosti SI Medical, s.r.o. je zmluvným partnerom všetkých zdravotných poisťovní a preto nesmie od poistencov požadovať úhradu za zdravotnú starostlivosť a služby súvisiace s poskytovaním zdravotnej starostlivosti uhrádzané na základe verejného zdravotného poistenia a takisto nemôže podmieňovať poskytnutie takejto zdravotnej starostlivosti úhradou, napr. balíčkom služieb.

Rozsah zdravotnej starostlivosti uhrádzaný na základe zdravotného poistenia je definovaný zákonom č. 577/2004 Z.z. o rozsahu zdravotnej starostlivosti a patrí do neho najmä:
- preventívne prehliadky,
- neodkladná zdravotná starostlivosť,
- zdravotné výkony, ktoré vedú k záchrane života, vyliečeniu choroby, zabráneniu vzniku závažných zdravotných komplikácií, zabráneniu zhoršenia závažnosti choroby alebo jej prechodu do chronického štádia, zmierneniu prejavov choroby, účinnej prevencii vrátane podania očkovacej látky pri povinnom očkovaní,
- objednanie poistenca na vyšetrenie vrátane objednania na konkrétny čas,
- vypísanie lekárskeho predpisu alebo vypísanie lekárskeho poukazu,
- vypísanie odporúčania na poskytnutie špecializovanej ambulantnej starostlivosti alebo vypísanie  odporúčania na poskytnutie ústavnej starostlivosti, 
- vypísanie návrhu na kúpeľnú liečbu,
- potvrdenie o návšteve lekára alebo potvrdenie o návšteve iného zdravotníckeho pracovníka.

V prípade pochybností o úhrade za zdravotnú starostlivosť odporúčame obrátiť sa na zdravotnú poisťovňu. 

Poskytovateľ zdravotnej starostlivosti môže vybrať úhradu za služby, ale len v prípade, ak pacient o nadštandardnú službu sám požiada, prejaví o ňu záujem. Musí byť pritom zachovaná jeho slobodná vôľa, možnosť výberu, nadštandardná služba musí byť jasne zadefinovaná a uvedená v cenníku. 

V prípade potreby poskytnutia zdravotnej starostlivosti je potrebné, aby sa osoba, prípadne zákonný zástupca osoby (dieťaťa) z prideleného obvodu fyzicky dostavili na recepciu spoločnosti SI Medical, s.r.o. (Medissimo), Tematínska 5/A, Bratislava, kde príslušní zamestnanci zabezpečia všetky potrebné úkony k zaregistrovaniu poistencov v ambulancii MUDr. Andreja Čižmára.

S úctou

                                                                                                       JUDr. Ing. Jana Ježíková v.r.
                                                                                                    riaditeľka odboru zdravotníctva

Na vedomie:
SI Medical, s.r.o.